Նախագիծ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

N -Լ

ԳՅՈՒՂԱՏՆՏԵՍՈՒԹՅԱՆ ՈԼՈՐՏԻՆ ՏՐԱՄԱԴՐՎՈՂ ՎԱՐԿԵՐԻ ՏՈԿՈՍԱԴՐՈՒՅՔՆԵՐԻ ՍՈՒԲՍԻԴԱՎՈՐՄԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ

Հիմք ընդունելով Հայաստանի Հանրապետության Սահմանադրության 146-րդ հոդվածի 2-րդ մասը, ինչպես նաև Հայաստանի Հանրապետության կառավարության 2018թ. հունիսի 8-ի N 667-Լ որոշման 44-րդ կետին համապատասխան՝ Հայաստանի Հանրապետության կառավարությունը որոշում է.

1. Հաստատել Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագիրը՝ համաձայն հավելվածի։
2. Հայաստանի Հանրապետության գյուղատնտեսության նախարարին՝ սույն որոշման ընդունումից հետո մեկամսյա ժամկետում ներկայացնել առա­ջարկություններ «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման մեջ համա­պատասխան փոփոխություններ և լրացումներ կատարելու մասին:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Հավելված ՀՀ կառավարության 2019 թվականի

N - Լ որոշման

**Ծ Ր Ա Գ Ի Ր**

**ԳՅՈՒՂԱՏՆՏԵՍՈՒԹՅԱՆ ՈԼՈՐՏԻՆ ՏՐԱՄԱԴՐՎՈՂ ՎԱՐԿԵՐԻ ՏՈԿՈՍԱԴՐՈՒՅՔՆԵՐԻ ՍՈՒԲՍԻԴԱՎՈՐՄԱՆ**

**ԲՈՎԱՆԴԱԿՈՒԹՅՈՒՆ**

**ՆԵՐԱԾՈՒԹՅՈՒՆ**

1. **ԳՅՈՒՂԱՏՆՏԵՍՈՒԹՅԱՆ ՈԼՈՐՏԻՆ ՏՐԱՄԱԴՐՎՈՂ ՎԱՐԿԵՐԻ ՏՈԿՈՍԱԴՐՈՒՅՔՆԵՐԻ ՍՈՒԲՍԻԴԱՎՈՐՄԱՆ ՆԵՐԿԱՅԻՍ ԳՈՐԾԸՆԹԱՑԻ ԲՆՈՒԹԱԳԻՐԸ**
2. **ՏՐԱՄԱԴՐՎՈՂ ՎԱՐԿԵՐԻ ՏՈԿՈՍԱԴՐՈՒՅՔՆԵՐԻ ՍՈՒԲՍԻԴԱՎՈՐՄԱՆ ԾՐԱԳՐԻ ԻՐԱԿԱՆԱՑՄԱՆ ԱՆՀՐԱԺԵՇՏՈՒԹՅՈՒՆԸ**

## ԾՐԱԳՐԻ ՀԻՄՆԱԿԱՆ ՆՊԱՏԱԿՆ ՈՒ ԽՆԴԻՐՆԵՐԸ

1. **ԾՐԱԳՐԻ ՆԿԱՐԱԳԻՐԸ**
2. **ԾՐԱԳՐԻ ՄՈՆԻԹՈՐԻՆԳԸ**
3. **ԾՐԱԳՐԻ ՌԻՍԿԵՐԸ**
4. **ԾՐԱԳՐԻ ՖԻՆԱՆՍԱԿԱՆ ԳՆԱՀԱՏԱԿԱՆԸ**
5. **ԾՐԱԳՐԻ ԻՐԱԿԱՆԱՑՈՒՄԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ**

ՆԵՐԱԾՈՒԹՅՈՒՆ

Ներկայումս գյուղատնտեսության զարգացմանը խոչ­ընդոտում են մի շարք գործոններ, որոնցից կարելի է առանձնացնել գյուղա­տնտե­սության վարման բարձր ռիսկայնությունը, գյուղացիական տնտեսությունների փոքր չափերը և հողա­բաժին­ների մասնատվածությունը, խոշոր ապրանքային տնտեսու­թյունների ցածր տեսա­կարար կշիռը, գյուղատնտեսությունում տնտեսավարողների համատեղ գործունեու­թյան ոչ բավարար ընթացքը, արտադրա­­կան և շուկայա­կան (ֆինանսական) ենթա­կա­ռուց­վածքների թեր­զար­գացվածու­թյունը: Նշվածի հետ մեկտեղ գյուղատնտեսու­թյան առջև ծառացած խնդիր­­ներից է նաև տնտեսավարողների վարկա­վորման մատչելիու­թյան ցածր մակար­դակը:

Առևտրային բանկերի կողմից հիմնականում տրամադրվող վարկերի բարձր տոկո­սա­դրույքների պատճառով դրանք գրեթե անմատչելի են արտադրա­տեխ­նի­կա­կան բարդ պայմաններ և իրացման դժվարություններ ունեցող բազ­մաթիվ տնտեսա­վարող­ների համար, ուստի պետական հովանավորչական քաղաքականության իրա­կա­­նացումն անհրա­ժեշ­տ պայման է հանդիսանում գյու­ղատնտեսությունում տնտեսա­վարող­ների կարո­ղու­թյունների հզորացման, արտադ­րության ծավալների ընդլայնման և գյուղա­տնտեսական արտադրության մրցունակության բարձրացման համար։ Դրա հետ մեկտեղ կարևորագույն խնդիր է վարկերի նպատակայնության մակարդակի բարձրացումը, վարկերի գումարի և վարկա­վորման ժամկետների ավելացման միջո­ցով դրանց նպատակա­ուղղումը տնտեսու­թյունների խոշորացմանը, արդիական տեխնոլոգիաների ներդր­մանը և տնտեսավարողների գիտելիքների մակարդակի բարձրացմանը:

1. ԳՅՈՒՂԱՏՆՏԵՍՈՒԹՅԱՆ ՈԼՈՐՏԻՆ ՏՐԱՄԱԴՐՎՈՂ ՎԱՐԿԵՐԻ ՏՈԿՈ­ՍԱ­ԴՐՈՒՅՔՆԵՐԻ ՍՈՒԲՍԻԴԱՎՈՐՄԱՆ ՆԵՐԿԱՅԻՍ ԳՈՐԾԸՆԹԱՑԻ ԲՆՈՒ­ԹԱԳԻՐԸ
2. Վարկերի տոկոսադրույքների սուբսիդավորման միջոցով գյուղա­տնտե­սությու­նում տրամադրվող վարկերի մատչելիության ծրագրերի փորձը հանրա­պետու­թյունում առկա է:
3. Հայաստանի Հանրա­պետության կառավարության 2008 թվականի հունի­սի 12-ի N 706-Ն որոշմամբ հաստատվել էր «Գյուղա­­տնտե­սու­թյան ոլորտին տրամա­դրվող վարկերի տոկո­սա­դրույքների սուբսիդա­վորման փորձնական նախագիծը»: Նախագծի գործողության ժամկե­տը մինչև 2010 թվականի դեկտեմբերի 31-ն էր: Փորձնական նախագծով սուբսի­դավորվել է ՀՀ Շիրակի մարզի Ամասիայի և Աշոցքի, ՀՀ Գեղարքունիքի մարզի Ճամբարակի տարա­ծա­շրջանների 60 գյուղական և քաղաքային համայնքի գյուղա­տնտեսա­կան գործու­նեու­­թյուն իրակա­նացնող տնտե­սա­վարողներին տրամադրված վարկերի տոկո­սա­­դրույք­ները: Սակայն տվյալ նախա­գծի ընդգրկման շրջանակը բավականին նեղ էր, այն ներառում էր գյուղական համայնքների գրեթե 7 տոկոսը, և նախագծով 2010 թվականի դեկտեմբերի 31-ից նոր վարկերի տոկոսա­դրույքներ չի սուբսիդավորվել:
4. Այնուհետև 2011 թվականին Հայաստանի Հանրապետության կառավա­րու­թյան 2011 թվա­կանի մարտի 31-ի N 349-Ն որոշմամբ հաստատված «Գյուղա­տնտե­սության ոլոր­տին տրամադրվող վարկերի տոկոսադրույքների սուբսի­դա­վորման կար­գի» համաձայն հանրա­պետությունում 2011 թվականի ապրիլի 1-ից իրա­կա­նաց­վել է վար­կերի տոկո­սա­դրույքների սուբսիդավորման ծրագիր: Տրամադրվել են հայ­կա­կան դրամով 14 % տոկո­սա­դրույքով վարկեր մինչև 3.0 մլն դրամ գումարով 2 տարի ժամկետով: Սուբսի­դավորվել է վարկերի տոկոսա­դրույքի 4 տոկոսային կետին, իսկ հանրա­պետության առավել կարիքավոր թվով 225 համայնքների վարկա­ռուների վարկերի տոկոսադրույքի 6 տոկոսային կետին համարժեք մասը: Սկսած 2015 թվա­կանից Հայաստանի Հանրապետության կառա­վարու­թյան 2015 թվականի փետր­վարի 19-ի N 139-Ն որոշմամբ հան­րապե­տու­թյան բոլոր համայնք­ների համար սահ­մանվել է տոկոսա­դրույքների 6 տոկո­սային կետին համար­ժեք մասի սուբսի­դա­վո­րում:
5. Յուրաքանչյուր տարի ծրագիրն իրականացվել է երկու փուլով հանրապե­տու­թյան բոլոր համայնքներում: Ինչպես մայր գումարի մարման, այնպես էլ տոկո­սա­դրույքի վճարման համար արտոնյալ ժամկետ է սահմանվել առնվազն 6 ամիս: Ընդ­հանուր առմամբ, 2011 թվականի ապ­րիլի 1-ից մինչև 2017 թվականի հունիսի 30-ն ընկած ժամա­նա­կահատվածում տրամադրվել է շուրջ 127.5 հազար միավոր վարկ 106.4 մլրդ դրամ գումարով: Սուբսի­դա­վորված գումարը կազմել է շուրջ 5.1 մլրդ դրամ:
6. Վերջին տարիներին գյուղատնտեսությունում գրանցված դրական տեղա­շարժերը որոշակիորեն արդյունք էին նաև վարկերի տոկոսադրույքների սուբսիդա­վորման ծրագրի իրականացման միջոցով վարկերի մատչելիության բարձ­րացման: Նշվածի հետ մեկտող ներկայումս կարևորագույն խնդիր է ինտենսիվ այգեգործու­թյան, տոհմային անասնաբուծու­թյան, արդիական տեխնոլոգիաների ներդրման հա­մար նպատակային վարկերի տրամա­դրումը, որն ինչպես գումարի, այնպես էլ վար­կավորման ժամկետների առումով պետք է բավարարի այլ պահանջներ:
7. ՏՐԱՄԱԴՐՎՈՂ ՎԱՐԿԵՐԻ ՏՈԿՈՍԱԴՐՈՒՅՔՆԵՐԻ ՍՈՒԲՍԻԴԱ­ՎՈՐ­ՄԱՆ ԾՐԱԳՐԻ ԻՐԱԿԱՆԱՑՄԱՆ ԱՆՀՐԱԺԵՇՏՈՒԹՅՈՒՆԸ
8. Գյուղա­տնտեսության առջև ծառացած վերը նշված և այլ խնդիր­ների լուծ­ման արդյունավետ միջոցներից է գյուղատնտեսությունում տնտեսավարողների վար­կա­վոր­ման մատչելիու­թյան բարձրացումը և վարկավորման պայմանների բարելա­վումը: Վերջինս հնարա­վորություն կըն­ձեռի ընդլայնել գյուղա­ցիա­կան տնտեսու­թյունների կարողությունները, բարձրացնել ոլորտի մրցու­նակությունը, նպաս­տել գյուղական հա­մայնքների ամրապնդ­մանը, բարելավել գյուղա­կան բնակչության կենսապայ­մաններն ու կյանքի որակը, բարձ­րացնել երկրի պարե­նային անվտան­գու­թյան մակարդակը:
9. Գյուղատնտեսության առանձնահատկություններով և գործունեության բարդ պայմաններով պայմանավորված՝ առևտրային բանկերի կողմից առաջարկվող վար­կա­վորման պայմանները մատչելի չեն գյուղատնտեսությունում տնտեսա­վարող­ների համար: Հետևաբար անհրաժեշտություն է դառնում որոշակի փուլում գյուղատն­տեսական վարկերի մատչելիության բարձրացմանն ուղղված նպատակային ծրագ­րերի իրականացումը, որի արդյունքում նախադրյալներ կստեղծվեն գյուղատնտեսու­թյունում տնտե­սավարողների կարո­­ղու­թյունների ընդլայնման, արտա­դրության ծա­վալ­ների ավելացման համար։
10. Գյուղատնտեսական մթերքների արտադրության, մթերման, վերամշակ­ման և հաջորդ տարվա գյուղատնտեսական աշխա­տանքների նախապատ­րաստման, արտադրա­կան կարողությունների ընդլայնման, նոր արդիական տեխնոլոգիաների կիրառման հա­մար գյուղա­տնտե­սու­թյունում տնտեսավարողնե­րին խիստ անհրա­ժեշտ է ունենալ բավարար հիմնական և շրջա­նառու միջոցներ, որի կարևորագույն աղբյուրներից մեկը կարող է հանդիսանալ նաև տոկո­սադրույքների սուբսիդա­վորմամբ մատչելի նպատակային վարկերի տրամադրումը:
11. Ոլորտին տրամադրվող վարկերի մատչելիության բարձրացման ներկայիս գործող ծրագրերում կիրառվող մեխանիզմները և պայմանները հնարավորություն են տալիս լուծելու գյուղատնտեսությունում տնտեսավարողների ընթացիկ խնդիրներ:
12. Գյուղատնտեսության զարգացման համար, որոշակի փուլում, կարևորվում է վարկավորման նպատակային ծրագրերի մեխանիզմների վերանայմամբ նպաստել՝
13. վարկերի մատչելիության բարձրացմանը,
14. կապի­տալ ներդրումների ավելացմանը, տնտե­սությունների խոշորաց­մանը, արդիական տեխ­նոլոգիաների ներդրմանը:
15. ԾՐԱԳՐԻ ՀԻՄՆԱԿԱՆ ՆՊԱՏԱԿՆ ՈՒ ԽՆԴԻՐՆԵՐԸ
16. Ծրագրի հիմնական նպա­տակն է` հանրապետության ագրոպարենային ոլորտում զբաղ­ված ֆիզիկական և իրա­վաբանական անձանց տրամադրվող վար­կերի տոկոսա­դրույքների մասնակի սուբսիդա­վորման, վարկավորման պայմանների բարելավման միջո­ցով նպաստել կապիտալ ներդրումների ծավալների ավելացմանը, արտադրական հզորությունների ընդլայնմանը, տնտեսությունների խոշորաց­մանն ու զարգացմանը, արդիական տեխնոլո­գիա­ների ներդրմանը, գյուղատն­տե­սության արտադրողականության բարձ­րացմանը և արտադրության ծավալների ավելացմանը:
17. Ծրագրի խնդիրներն են՝
18. վար­կավորման պայմանների սահմանումն ըստ վարկավորման ուղղու­թյուն­ների՝ կապի­տալ ներդրումների, առաջադիմական տեխնոլոգիաների ներդրման, գյուղա­տնտե­սական մթերքների վերամշակման և ընթացիկ աշխատանքների կատար­ման.
19. վարկավորման մեխանիզմների, սուբսիդավորման ձևի ու չափի հստա­կեցումը:
20. ԾՐԱԳՐԻ ՆԿԱՐԱԳԻՐԸ
21. Ծրագիրն ուղղվելու է ագրոպարենային ոլորտի զարգացման ծրագրերի վարկա­վորմանը:
22. Ծրագրին չեն կարող մասնակցել Հայաստանի Հանրապետության յուրա­քանչյուր տարվա պետական բյուջեով նախատեսված այլ վարկերի տոկոսա­դրույքների սուբսիդավորմամբ իրականացվող՝ Հայաստանի Հանրապետությունում գյուղատնտեսական տեխնիկայի ֆինանսական վարձակալության՝ լիզինգի, Գյուղա­տն­տեսական հումքի մթերումների (գնումների) նպատակով ագրովերամշակման ոլորտին տրամադրվող վարկերի տոկոսադրույքների սուբսիդավորման, Ոռոգման արդիական համակարգերի ներդրման համար տրամադրվող վարկերի տոկոսա­դրույքների սուբսիդավորման, Հայաս­տանի Հանրապետության գյուղատնտեսու­թյունում կարկտապաշտպան ցանցերի ներդրման համար պետական աջակցության, Հայաստանի Հանրապետությունում ժամանակակաից տեխնոլոգիաներով մշակվող ինտենսիվ այգիների հիմնման համար պետական աջակցության, Հայաս­տանի Հանրապետությունում ագրոպարենային ոլորտի սարքավորումների ֆինան­սական վարձակալության` լիզինգի, Հայաստանի Հանրապետությունում 2019-2024 թվական­ներին տավարաբուծության զարգացման պետական աջակցության ծրագրերի շահա­ռու տնտեսավարողները, հաշվի առնելով այն, որ նշված ծրագրերի իրականացման նպատակով վարկերի տոկոսադրույքների սուբսիդա­վորման համար պետական բյուջեով նախատեսված են այլ միջոցներ: Նշված պետական աջակցության ծրագ­րերի շահառուները կարող են հանդիսանալ սույն Ծրագրի մասնա­կիցներ վերը նշված կոնկրետ ծրագրերի շրջանակներից դուրս ծրագրերի իրականացման համար, եթե այդ տնտեսավարողները բավարարում են ֆինանսական կառույցի պայ­մանները:
23. Գյուղատնտեսության ոլորտին տրամադրվող վարկերի տոկոսադրույքների սուբ­սի­դավորումը բովանդակային առումով ներառում է հետևյալ դրույթները՝
24. ծրագիրն իրականացվելու է Հայաստանի Հանրապետության բոլոր հա­մայնք­­ներում գյուղատնտեսական գործունեություն ծավալելու նպատակով.
25. ծրագիրն իրակա­նացվում է սկսած 2017 թվականի երրորդ եռամսյակից և լինելու է շարունակա­կան.
26. ծրագրի մասնակիցներն են գյուղա­տնտե­սական գործունեություն իրա­կանացնող ֆիզիկական և իրա­վաբանական անձինք, առևտրային բանկերը կամ վար­կային կազ­մա­կերպություները (այսուհետ՝ Ֆինանսական կառույցներ), Հայաս­տանի Հանրապետության գյուղատնտեսության նախարարությունը (այսուհետ՝ Նախա­րարություն), Նախարարության «Գյուղական տարածքների տնտեսական զարգացման ԾԻԳ» պետական հիմնարկի Գյուղատնտե­սական ֆինան­սա­վորման կառույցը (այսու­հետ` ԳՖԿ).
27. վարկերը տրամադրվելու են Հայաստանի Հանրապետության դրամով. առավելագույնը 14 % անվանական տոկոսադրույքով, ընդ որում, վարկի հետ կապ­ված ֆինանսական կառույցների ծառայությունների համար այլ վճարներ չեն գանձ­վում (կանխիկացման վճար, սպասարկման վճար, միջնորդավճարներ և այլն)՝ 3-15 մլն դրամ գումարի սահմաններում: Վարկերը կարող են տրամադրվել առանձին փուլերով.
28. վարկավորման ժամկետը սահմանվում է մինչև 5 տարի, ելնելով ներդ­րում­ների ուղղվածությունից (ներդրումների կառուցվածքում շրջանառու միջոցների տեսա­կարար կշիռը 30 % -ից ավելին կազմելու դեպքում վարկավորումը կիրակա­նացվի մինչև 2 տարի ժամկետով, իսկ հիմնական միջոցների 70 % և ավելին կազ­մելու դեպքում վարկավորումը կիրականացվի մինչև 5 տարի ժամկետով).
29. Հայաստանի Հանրապետության կառավարության 2014 թվականի դեկ­տեմբերի 18-ի N 1444-Ն որոշմամբ հաստատված սոցիալական աջակցություն ստա­ցող սահմանամերձ բնակավայրերի հա­մար վարկերի տոկոսադրույքի սուբսիդավորումը կիրականացվի այնպիսի չափա­քանակով, որպեսզի վարկերը տնտե­սա­վարողներին տրամադրվեն 0 % տոկոսա­դրույ­քով, իսկ հանրապետության մնացած հա­­մայնքների համար սուբսիդավորումը կիրականացվի այնպիսի չափաքանակով, որպեսզի վարկերը տնտեսավարողներին տրա­մադրվեն 5 %, իսկ գյուղատնտեսական կոոպերատիվներին՝ 3 % տոկոսադրույքով.
30. ինչպես տոկոսադրույքի, այնպես էլ մայր գումարի համար ֆինանսական կառույցի կողմից կարող է սահմանվել արտոնյալ ժամկետ առավելագույնը 12 ամիս.
31. վարկի վաղաժամկետ վճարման դեպքում տույժեր և տուգանքներ չեն սահ­մանվում.
32. ֆինանսական կա­ռույցի համար վարկի տոկոսադրույքի սուբսիդավորման գործընթացը սկսելու համար հայտի ընդունման, քննարկ­ման և վարկի տրա­մադր­ման նախապայման է համար­վում Նախարարության կողմից տնտե­սավարողներին տրված հավաստա­գիրը։ Հավաստագրի տրամադր­ման կարգն ու պայմանները սահմանում է Նախարարությունը.
33. տույժերը և (կամ) տուգանքները սուբսիդավորման ենթակա չեն.
34. սուբսիդավորման ենթակա տոկոսավճարի չափը հաշվարկվում է վարկի մնա­­ցորդի նկատմամբ.
35. վարկի տոկոսադրույքի սուբսիդավորումն իրականացվում է վարկի մայր գումարի և վարկի տոկոսադրույքի չսուբսիդավորվող մասի փաստացի մարումների հիման վրա.
36. վարկի տոկոսադրույքի սուբսիդավորման գործընթացը նախաձեռնում են Ֆինանսական կառույցները, որոնք տրամադրում են սույն ծրագրի պայ­մաններին համա­պատաս­խանող վարկեր.
37. վարկի տոկոսադրույքի սուբսիդավորման գումարը ԳՖԿ-ի կողմից փո­խանցվում է Ֆինանսական կառույցի համապատասխան հաշվին՝ տվյալ Ֆինան­սական կառույցի հայտի հիման վրա: Հայտի բովանդակությանը ներկայացվող պահանջները սահմանվում են ԳՖԿ-ի և տվյալ ֆինան­սական կառույցի միջև կնքվող պայմանագրով: Պայմանագրի օրինակելի ձևը մշակում է ԳՖԿ-ն՝ համա­ձայնեցնելով Նախարարության հետ:
38. Ֆինանսական կառույցը վարկի տոկոսադրույքի սուբսիդա­վորման հայտը ներ­կայաց­նում է ԳՖԿ-ին՝ ամիսը մեկ անգամ, ոչ ուշ, քան հաջորդ ամսվա հինգե­րորդ աշխա­տանքային օրը: ԳՖԿ-ն պարտավոր է հայտը ստանա­լուց տասը աշխա­տանքային օրվա ընթացքում բավարարել այն և վարկի տոկոսա­դրույքի սուբսիդա­վորման գումարը փոխանցել ֆինանսական կառույցի համապատասխան հաշվին, եթե հայտը բավարարում է ծրագրի պահանջներին: Հայտը ծրագրի պահանջներին չբավարարելու դեպքում ԳՖԿ-ն երեք աշխատանքային օրվա ընթացքում պարտավոր է տեղյակ պահել Ֆինանսական կառույցին, նշելով չբավարարման հիմքերը:
39. Վարկի տոկոսադրույքի սուբսիդավորումը դադարեցվում է հետևյալ դեպքերում՝
40. վարկառուի կողմից վարկը ոչ նպատակային (ագրոպարենային ոլորտում չընդգրկվող բնագավառներում) օգտագործելու.
41. եթե առկա են տվյալ վարկի մասով վարկառուի մեկ տարվա (նախորդ 12 ամիս­ներ) կտրվածքով հանրագումարային վաթսուն օրվանից ավել ժամկետանց պարտա­վորու­թյուններ կամ Ֆինանսական կառույցի հանդեպ ունեցած ժամկետանց պարտա­վորու­թյունների հետևանքով` համաձայն Հայաստանի Հանրապետության կենտրոնական բանկի խորհրդի 1999 թվականի ապրիլի 23-ի թիվ 63 որոշմամբ հավանության արժա­նացած «Հայաս­տանի Հանրապետության տարածքում գործող բանկերի վարկերի ու դեբի­տո­­րական պարտքերի դասակարգման և հնարավոր կորուստների պահուստների ձևա­վորման կարգի» օբյեկտիվ չափանիշների վարկը ստանդարտ դասով դասակարգված չէ.
42. վարկառուի և ֆինանսական կառույցի միջև կնքված պայմանագրի վաղաժամկետ լուծելու.
43. տնտեսավարողի կողմից ներկայացված տեղեկություններում կեղծիքների հայտ­նա­­բերման.
44. վարկառուի և ֆինանսական կառույցի միջև կնքված պայմանագրով նախա­տեսված այլ դեպքերում.
45. վարկառուի կողմից վարկի ոչ նպատակային օգտագործման և կեղծ տեղե­կատվություն տրամադրելու դեպքերում մինչ այդ պահը տրամադրված սուբ­սիդավորման գումարը ենթակա է վերադարձման (սուբսիդավորված գումարի վերադարձը ԳՖԿ-ին իրականացնում է Ֆինանսական կառույցը եռամսյա ժամկե­տում): Ֆինանսական կառույցը իրավասու է սուբսիդավորման գումարը պահանջել վարկառուից: Վերը նշված մնացած դեպքերում վարկի սուբսիդավորումը դադա­րեցվում է տվյալ վարկի մարման ժամանակացույցով սահմանված վարկի նախորդ մարման օրվանից սկսած:
46. ԾՐԱԳՐԻ ՄՈՆԻԹՈՐԻՆԳԸ
47. Ծրագրի մոնիթորինգն իրականացնում է Նախարարությունը` վարկառու տնտեսավարող սուբյեկտ­ներում ուսումնասիրու­թյուն­ներ իրակա­նացնելով:
48. Վարկի տոկոսադրույքի սուբսիդավորման հայտերի ամփոփման արդյուն­քում ԳՖԿ-ն ձևավորում է վիճակա­գրական տվյալների շտե­մարան, որը ներառում է ծրագրի իրականացման հետ կապված տեղե­կատվությունը, արձանա­գրված խնդիր­ները և իրա­գործման դժվարու­թյունները:
49. Վարկի տրամադրումից 2 ամիս անց Ֆինանսական կառույցի կողմից իրակա­նացվում է նպատակային մոնի­թորինգ, որից հետո տարեկան առնվազն մեկ անգամ իրականացվում է ֆինանսական մոնիթորինգ:
50. Ֆինանսական կառույցը նախատեսում է հաշվետվություն ներկայացնել ԳՖԿ-ին և Նախարարությանը: Հաշվետվությունը պետք է պարունակի մանրամասն տեղեկատվություն ծրագրի ընթացքի մասին, այդ թվում՝
51. ըստ հանրապետության մարզերի տրամադրված վարկերի գումարի և քանակի, շահառուների թվի, սուբսիդավորման գումարի մասին.
52. տեղեկատվություն իրականացված նպատակային մոնիթորինգի արդյունքների մասին.
53. տեղեկատվություն հայտնաբերված խախտումների վերաբերյալ.
54. անհրաժեշտության դեպքում առաջարկություններ ծրագրի պայմանների բարե­լավման կամ կատարելագործման հետ կապված և այլն:
55. Վարկառուի կողմից վարկի ոչ նպատակային օգտագործման կամ ներկայաց­ված կեղծ տեղեկատվության ի հայտ գալու դեպքում Ֆինանսական կառույցն պար­տավոր է վարկառուի գործող վարկը հանել վարկերի տոկոսադրույքների սուբսի­դավորման ծրագրից և միակողմանիորեն փոփոխել վարկի տոկոսադրույքը, կիրա­ռելով տվյալ Ֆինանսական կառույցում գործող գյուղատնտեսական կամ բիզնես վարկերի համար սահմանված ավելի բարձր տոկոսադրույք:
56. ԳՖԿ-ն նախատեսում է յուրաքանչյուր եռամսյակը մեկ անգամ ամփոփ հաշ­վետվություն ներկայացնել Հայաս­տանի Հանրապետության ֆինանսների նախա­­րարություն, Նախարա­րու­թյուն և Հայաստանի Հանրապետության վարչապետի աշխատակազմ:
57. Հաշվետվությունը պետք է պարունակի մանրամասն տեղեկատվություն ծրագրի ընթացքի մասին, այդ թվում`
58. վարկերի մասին տեղեկատվություն` ըստ մարզերի համայնքների, վարկերի քանակը, գումարը, վարկի տոկոսադրույքի սուբսիդավորման գումարը՝ ըստ օգտա­գործ­ման բնագավառի.
59. առաջարկություններ ծրագրի պայմանների բարելավման կամ կատարելա­գործ­ման վե­րաբերյալ.
60. ԾՐԱԳՐԻ ՌԻՍԿԵՐԸ
61. Ծրագրի հնարավոր ռիսկեր են համարվում`
62. նախատեսված վարկային ռեսուրս­ների ոչ ամբող­ջա­կան տեղաբաշխման հետևանքով վար­կերի տոկոսա­դրույքների սուբ­սի­դա­վորման նախատեսված գու­մար­ներին հա­մար­ժեք հայ­տերի բացակայությունը.
63. վարկային ռեսուրսների ոչ նպատակային օգտագործումը.
64. բնական աղետների, համաճարակների, կամ հիմնական միջոցների փչացման հետևանքով տրամադրված վար­կային ռե­սուրս­­­­ների մայր գումարի վերադարձման և տոկոսադրույքի վճարման անհնա­րինու­թյունը:
65. ԾՐԱԳՐԻ ՖԻՆԱՆՍԱԿԱՆ ԳՆԱՀԱՏԱԿԱՆԸ
66. Ծրագրի իրականացման համար վարկերի տոկոսադրույքների սուբսիդավորման համար պետական բյուջեից ֆինանսավորումը իրականացվելու է ՀՀ պետական բյուջեով տվյալ տարվա համար ծրագրի գծով նախատեսված գումարների հաշվին:
67. Ծրագրի պայմաններով նախատեսվում է յուրաքանչյուր տարի տրամադրել շուրջ 20-22 մլրդ դրամի վարկեր։ Մայր գումարի, սուբսիդավորվող տոկոսադրույքի գումարի հաշվարկի արդյունքները ներկայացված են աղյուսակում:
68. ԾՐԱԳՐԻ ԻՐԱԿԱՆԱՑՈՒՄԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ

­Ծրագրի հաջողության չափանիշներն են.

1. նախատեսված վարկային ռեսուրսների տեղաբաշխումը հանրապետու­թյան համայնք­ներում.
2. վարկերի նպատակային օգտագործումը.
3. գյուղատնտեսության համախառն արտադրան­քի հա­­­­վե­լաճը, ռեսուրսների օգտա­գործման մակարդակի բարձրացումը:
4. Տրամադրվող վարկերի տոկոսադրույքի մասնակի սուբսիդավորման արդյունքում`
   1. կբարձրանա ոլորտում վարկունակ պահանջարկի մակարդակը, ինչը կհան­­գեց­նի համա­խառն արտադրանքի աճին.
   2. էականորեն կնվազեն բանկերի և վարկային կազմակերպությունների ռիս­կերը.
   3. կբարձրանա գյուղատնտեսության ոլորտի ներդրումային գրավչու­թյունը.
   4. կընդլայնվեն գյուղատնտեսությունում տնտեսավարողների կարողություն­ները, սահմանված ժամկետում և պահանջներին համապատասխան կիրականացվեն գյուղա­տն­տեսական մթերքների արտադրության կազմակերպման աշխատանքները, հնարավորու­թյուններ կապահովվեն ագրոտեխնիկական պահանջների կատարման, անասնապա­հու­թյունում գյուղատնտեսական կենդանիների տոհմային և մթերատու հատկանիշների բարելավման, արտադրության արդյունավետության բարձրացման համար.
   5. կստեղծվեն հնարավորություններ գյուղատնտեսությունում արդիական տեխնո­լոգիաների ներդրման, տնտեսությունների խոշորացման, վարկառուների ռեեստրի վարման միջոցով վարկավորման առաջնահերթ խնդիրների բացահայտ­ման համար.
   6. ոլոր­տում մասնավոր ներդրումները կավելանան տարեկան միջին հաշվով 20.0 մլրդ դրամով, որը հնարավորություն կստեղծի շահառու տնտեսավարողների տնտեսու­­թյունների կայունաց­ման, կապիտալ ներդրումների ավելացման, ընդլայն­ված ծավալ­ներով արտադ­րության շարունակման և արդիական տեխնոլո­գիաների ներ­դրման համար:

|  |  |  |  |  |  |  |
| --- | --- | --- | --- | --- | --- | --- |
|  | | | | | | |
| **ՀՀ կառավարության 2011թվականի մարտի 31-ի թիվ 349-Ն որոշման թիվ 3 հավելվածով հաստատված <<Գյուղատնտեսության ոլորտին տրամադրվող վարկեր տոկոսադրույքների սուբսիդավորման >> Ծրագրի շրջանակներում կատարված աշխատանքների վերաբերյալ** | | | | | | |
|
| Ֆինանասական կառույց | **01.01.2018թ-30.09.18թ** տրամադրված վարկեր | **30.09.18թ** դրությամ վարկերի մնացորդ | | **01.01.18թ-31.10.18թ** ժամանակահատվածում փաստացի սուբսիդավորված գումար | **01.11.18թ-31.12.18թ**-ի համար սուբսիդավորման ենթակա գումարների կանխատեսում | **01.01.19թ-31.12.19թ**-ի համար սուբսիդավորման ենթակա գումարների կանխատեսում |
|
|
| **քանակ** | **գումար** |
| **Ընդամենը** | **0** | **12,300** | **4,721,035,870** | **461,824,567** | **53,000,000** | **43,000,000** |
| **ՀՀ կառավարության 2017 թվականի սեպտեմբերի 14-ի թիվ 39 արձանագրային որոշմամբ հաստատված << Գյուղատնտեսության ոլորտին տրամադրվող վարկերի տոկոսադրույքների սուբսիդավորման>> Ծրագրի շրջանակներում 2019 թվականին իրականացվելիք աշխատանքների վերաբերյալ** | | | | | | |
|
|
| Ֆինանսական կառույց | | Կանխատեսվող վարկերի (շահառուների թիվ) քանակ (01.01.19-31.12.19թ) | | Կանխատեսվող վարկերի գումար (01.01.19-31.12.19թ) | Կանխատեսվող սուբսիդավորման ենթակա գումար (01.01.19-31.12.19թ)՝ ծրագրի սկզբից մինչ 31.12.19թ տրամադրված վարկերի համար | |
|
|
| **Ընդամենը** | | **5094** | | **21,665,000,000** | **2,151,037,710** | |
| **Ընդամենը** | | | | | **2,194,037,710** | |